tartuNLP/wikipedia-smugri-20251201 huggingface dataset:
Uržum

Uržum (mari keeles Вӱрзым ja Ӱржӱм) on linn Venemaal Kirovi oblastis, Uržumi rajooni keskus. Asub Uržumka jõe ääres.
Uržumi on esmamainitud 1554. aastal maride linnana. Linnaõigused sai 1796. aastal.
Uržumis on sündinud Sergei Kirov.
Ants Kuul

Ants Kuul (sündinud 3. juulil 1937 Tartus) on endine veterinaararst ja Põltsamaa omavalitsuspoliitik.
Ants Kuul on lõpetanud Tartu 3. 7-klassilise kooli ja Tartu raudteetehnikumi. 1965. aastal lõpetas ta Eesti Põllumajandusakadeemia veterinaariateaduskonna. 1972–1975 õppis Moskvas Üleliidulise Eksperimentaalse Veterinaaria Instituudis aspirantuuris. Sai 1976. aastal veterinaariateaduste kandidaadiks.
Ants Kuul töötas 1975–1976 Gagarini-nimelises seakombinaadis laborijuhatajana, 1976–1989 Jõgeva rajooni Rahva Hääle kolhoosis peaveterinaararstina ja 1989–1999 Jõgeva maakonna vetlabori juhatajana.
Ants Kuul oli aastail 1996–1999 Põltsamaa linnavolikogu esimees. Volikogusse kuulus ka aastail 1999–2001.
Viited.
&lt;references&gt;
Teadusmalev

Teadusmalev on 2012. aasta suvel loodud koolinoorte suvemalev, mis pakub õpilastele võimalust teenida taskuraha Eesti tudengisatelliidi programmi teadustöös osaledes. 
Teadusmaleva idee autor ja algataja on Tartu Ülikooli õppejõud ja Tartu Observatooriumi vanemteadur Mart Noorma koos kaastöötajatega. 
Kontseptsioon.
Teadusmaleva eesmärgiks on anda teadushuvilistele koolinoortele võimalus isikliku kogemuse kaudu tutvuda teadlase elukutsega. Erinevalt töövarju programmist ja individuaalset uurimistööst laboris töötavad Teadusmalevas osalejad iseseisva uurimisrühmana, otsides ühiselt lahendusi juhendajate antud uurimisküsimusele. Uurimistöö edasiste etappide planeerimine, võrdse tööjaotuse korraldamine, vaheküsimuste tõstatamine ja lahenduste otsimine toimub malevlaste initsiatiivil ning maleva juhendajad sekkuvad protsessi ainult malevlaste esitatud küsimuste lahendamiseks. Teadusmalev kestab kogu suvevaheaja. 
2015. aastast toetab Teadusmaleva läbiviimist Tartu Hansa Rotary klubi, makstes osalevatele noortele stipendiumi. Stipendiumi maksmiseks vajalik raha kogutakse heategevuskontsertide korraldamisega. 2017. aastal lisandus toetajate hulka Tartu Toome Rotary Klubi.
Osalejad ja eesmärgid.
2012. aasta suvel oli Teadusmaleva meeskonna ülesandeks katsetada Eesti tudengisatelliidi ESTCube-1 elektromagnetitel põhinevat pööramissüsteemi magnetvälja simulaatoris laboritingimustes.
Teadusmaleva vanem oli 2012. aastal Jaan-Eerik Past (Edinburghi Ülikool). Teadusmaleva meeskond 2012: Timothy Henry Charles Tamm (Gustav Adolfi Gümnaasium), Jürgen Laks (Tartu Kommertsgümnaasium), Siim Kurvits (Hugo Treffneri Gümnaasium), Mats Mikkor (C. R. Jakobsoni nimeline Gümnaasium) ja Simo Jarek Zaranek (Tartu Kivilinna Gümnaasium).
2014. aasta suvel töötasid suvemalevlased elektrilise päikesepurjega lendava kosmoselaeva trajektoori arvutamise ning muude Eesti tudengisatelliidi programmi uurimisküsimustega. 
2015. aasta suvel töötasid Teadusmaleva liikmed Helmholtzi pooli ehitamise kallal, mille abil oleks võimalik luua homogeenset magnetvälja, milles saaks testida ESTCube'i ning selle osade omadusi ja käitumist magnetväljas. Sel aastal osalesid Teadusmalevas ka Läti õpilased Viktorija Leimane, Laima Anna Dalbiņa, Reinis Irmejs. 
Teadusmaleva vanem oli 2015. aastal Karl Reinkubjas (Tartu Ülikool). Teadusmaleva liikmed olid Anni Kasikov, Carel Kuusk, Daniil Lepkin, Eigo Varemäe, Eva-Maria Tõnson, Gregor Eesmaa, Karina Sein, Kelli Randmäe ja Markus Rene Pae.
Kuldīga ordulinnus

Kuldīga ordulinnus (saksa keeles "Jesusburg", "Goldingen", läti keeles "Kuldīgas viduslaiku pils") oli algselt aastatel 1242–1245 ehitatud Saksa ordu Liivi ordu haru ordulinnus Kuramaal (läti keeles "Kurzeme"), tänapäeva Kuldīga linnas.
Linnuseehitus.
Linnuse ehitust alustati 1242. aastal Liivi ordu maameistri Dietrich von Grüningeni juhtimisel endise kurelaste (lätipäraselt "kuršide") Kuramaa vallutamise ajal mahapõletatud puidust linnuse asemel Venta jõe vasakule kaldale ning lõpetati 1245. aastal. Varasem kurelaste Veckuldīga linnamägi asus Kuldiga linna keskusest 3,5 km kaugusel, kohas, kus Kuldiga jõgi voolab Ventasse.
Loss halduskeskustena.
Järgnevalt kujunes ordulinnuse ümber asula ja linn ning 1368. aastast kuulus Kuldīga ka Hansa Liitu.
Kuldīga ("Goldingen") oli Liivi ordu Kuldīga komtuurkonna komtuuride residents.
Kuldīga ("Goldingen") oli ka algselt Kuramaa hertsogkonna pealinn, aastatel 1596–1616, enne pealinna üleviimist Miitavisse, loss aga Kuramaa hertsogi residents.
Linnuse lammutasid Rootsi väed Põhjasõja ajal.
Kristiina Brask

Kristiina Maria Brask (sündinud 2. juunil 1990) on Soome poplaulja. 
Ta oli lauljate võistlusliku telesaate "Idols" kolmanda hooaja finalist. Ta sai Anna Abreu ja Ari Koivuneni järel kolmanda koha.
Varsti pärast saates osalemist sõlmis ta plaadilepingu Helsinki Music Companyga. Tema debüütalbum "Silmät sydämeeni" ilmus 2007. aasta novembris. Tema teine album "Kuivilla susta" ilmus 9. septembril 2009.
Brask armastab jäähokit.
Ilkka Jääskeläinen

Ilkka Aaron Jääskeläinen (sündinud 10. novembril 1979 Hämeenlinnas) on soome laulja. 
Ta võitis "Idolsi" teise hooaja.
Kemopetrol

Kemopetrol on 1998. aastal asutatud Soome ansambel. Ansambli nimi tuleb Tšehhi jäähokitiimi Chemopetrol Litvínov nimest.
Johannes Lott

Johannes Lott (28. veebruar 1930 Saarepere küla, Kabala vald – 3. juuni 2024) oli Eesti NSV partei- ja riigitegelane.
Tema vanemad olid kolhoosnikud. Lott õppis aastatel 1938–1946 Villevere algkoolis ja 1946–1950 Türi Keskkoolis, kus oli komsomoli algorganisatsiooni sekretär. 1955. aastal lõpetas ta Tartu Riikliku Ülikooli õigusteaduskonna.
Aastal 1977 sai temast ajalookandidaat Tartu Riikliku Ülikooli NLKP ajaloo kateedri all koostatud tööga "Partei tegevus vennasvabariikide linnade, rajoonide ja tootmiskollektiividega internatsionaalse koostöö ja sõprussuhete arendamisel NLKP XXIV kongressi järgsel perioodil. EKP materjalide põhjal". 
Tegevus Nõukogude partei- ja valitsusasutustes.
Aastatel 1954–1957 oli ta ELKNÜ Otepää rajoonikomitee I sekretär. Aastal 1955 astus ta NLKP-sse. Aastatel 1957–1961 oli ta ELKNÜ Tartu Riikliku Ülikooli Komitee sekretär, seejärel ametiühingu esimees, 1961–1969 Tartu Linna TSN Täitevkomitee esimehe asetäitja, 1969–1978 EKP Tartu Linnakomitee esimene sekretär. Aastatel 1978–1988 oli ta Eesti NSV kultuuriminister.
Ta oli Eesti NSV Ülemnõukogu VIII, IX, X, XI koosseisu (aastatel 1971–1989) saadik ja aastatel 1975–1978 Eesti NSV Ülemnõukogu juhataja, EKP Keskkomitee liige.
Tegevus juristina.
Aastatel 1989–1996 töötas ta riigiprokuratuuris, 1996–1997 oli ta Rahvusvahelises Sotsiaalteaduste Rakenduslikus Kõrgkoolis LEX prodekaanina. Seejärel oli ta Tallinna Vangla jurist.
Isiklikku.
2005. aastast veetis Lott abikaasaga pensionipõlve Pärnus. Neil on poeg Raivo ja tütar.
Dobele ordulinnus

Dobele ordulinnus (saksa keeles "Doblen", läti keeles "Dobeles pils") oli Saksa ordu Liivi ordu haru ordulinnus Lätis Bērze jõe ääres Dobeles. See ehitati algselt aastatel 1335–1339.
Linnuseehitus.
Linnust hakati ehitama 1335. aastal Liivi ordu maameistri Eberhard von Monheimi juhtimisel Bērze jõe ääres, kuid ehitus katkestati ja seda jätkati 1345. aastal.
Algselt oli ordulinnuses neli ehitist ja sisehoov koos kabeliga. Linnuse läänenurgas asus nelinurkne torn, mille juures asusid väravad.
Dobele ordulinnus oli Liivi ordu Dobele komtuurkonna komtuuride residents.
1620. aastal vallutati linnus Rootsi-Poola sõja käigus Rootsi kuningas Gustav II Adolf vägede poolt.
Aastatel 1643–1649 elas lossis Kuramaa hertsogi Friedrich Kettleri lesk Pommeri Elisabeth Magdalena.
1701. aastal Põhjasõja ajal peatus lossis Rootsi kuningas Karl XII.
Lossi viimased alalised elanikud lahkusid lossist 1730. aastal ning loss on tänapäevaks täielikult lagunenud.
Lõuna-Korea ansamblite loend

"Siin loetletakse Lõuna-Korea ansambleid."
Fortuna Düsseldorf

Düsseldorfer Turn- und Sportverein Fortuna 1895 e.V. on Saksamaa linna Düsseldorfi jalgpalliklubi, mis mängib riigi esiliigas 2. Bundesliga.
Klubi on asutatud 1895. aastal. Fortuna on tulnud ühel korral Saksamaa meistriks, 1933. aastal. Aastate 1979 ja 1980 võitis Fortuna Saksamaa karikavõistlused. 1979. aastal jõudis Fortuna UEFA karikavõitjate karikavõistlustel finaali, kus kaotati Hispaania klubile FC Barcelona lisaaja järel 3:4. Bundesligas mängis Fortuna viimati hooajal 2019/20.
Praegune koosseis.
"Seisuga 19. juuli 2023"
Estronaudid

Estronaudid on Eesti põhikoolide õpilastele suunatud kosmosetehnoloogia valdkonna huviklubi. See asutati 2008. aasta sügisel ning on ainus selline Eestis. Kosmoseklubi Estronaudid kuulub erahuvikooli HuviTERA koosseisu ja seda korraldatakse koostöös Tartu Observatooriumi ja Tartu Ülikooliga. 
Estronautide kosmoseklubi juhendaja on Tartu Ülikooli õppejõud ja Tartu Observatooriumi vanemteadur Mart Noorma, aastatel 2008–2009 juhendas neid Miina Härma Gümnaasiumi õpetaja Heli Lätt. Alates 2012. aastast on klubi kaasjuhendaja Hannes Pehk.
Estronautide kosmoseklubi järgi on nimetatud teaduskeskuse Ahhaa interaktiivne eksponaat "Estronautide treeningseade".
Tegevused.
Kosmoseklubi eesmärk on põhikoolide õpilaste õpimotivatsiooni toetamine. Estronautide kosmoseklubi tegevused toimuvad kooliaasta jooksul korra nädalas Tartu Ülikooli füüsika instituudis, Tartu Observatooriumis Tõraveres, Tartu tähetornis, Ahhaa keskuses või muudes teaduse või tehnoloogiaga seotud asutustes. Kosmoseklubi lapsed korraldavad regulaarselt avalikke kosmoseteemalisi üritusi Tartu linna lastele, näiteks igakevadistel Karlova päevadel.
Estronaute käsitleti osana ettekandest teaduskeskuse Ahhaa kosmosenäituse pidulikul avamisel 22. novembril 2012.
Estronautide klubi liikme Joosep Ressi jõuludeks küpsetatud piparkoogisatelliidi EstPiparCube-1 foto valiti 10. jaanuaril 2013 Tartu Postimehe esiküljele, ilmestamaks Martin Pau artiklit Eesti tudengisatelliidi programmist.
Estronautide kosmoseklubi lapsed osalesid telesaate "Rakett 69" mitme osa salvestusel 2012. aasta sügisel. Estronaute on arvukalt näha teadusteatrisaate "Rakett 69" publiku hulgas.
Hellad Velled

Hellad Velled on Eesti ansambel. Ansambel tegutseb aastast 2003. Bändi liikmeteks on Märt Loddes, Mart Peedo ja Runno "John" Tamra. Mart Peedo oli varem ansambli Superboys liige. Nad on laulnud end eesti rahva südametesse järgmiste tuntumate loodega: "18", "Suvine", "Selline tunne", "Tee lahti mu lukud", "London", "Poeg on kodus".
Sander Lepik

Sander Lepik (sündinud 14. veebruaril 1993) on eesti jalgpallur (ründaja). 
Ta mängib Eesti klubis FC Viljandi.
Saulkrasti piirkond (2009–2021)

Saulkrasti piirkond (läti keeles "Saulkrastu novads") oli 1. järgu haldusüksus Lätis Vidzemes.
Piirkond moodustati 2009. aastal Saulkrasti linnast ja Saulkrasti vallast. 2021. aastal moodustati senisest Saulkrasti piirkonnast ja Sēja piirkonnast uus Saulkrasti piirkond.
Vene-Rootsi sõda

Vene-Rootsi sõja all võidakse silmas pidada mitut erinevat sõda:
Vadim Gurnik

Vadim Gurnik (sündinud 25. aprillil 1993) on Eesti jalgpallur (väravavaht). 
Ta mängib Eesti klubis Tallinna FC Flora.
Koondisekarjäär.
Ta on kutsutud Eesti U19 koondisse, mis osaleb kodusel 2012. aasta U19 Euroopa meistrivõistluste finaalturniiril .
Karli Kütt

Karli Kütt (sündinud 17. veebruarlil 1993) on eesti jalgpallur (väravavaht). 
Ta mängib Eesti klubis Tartu JK Tammeka.
Riido Reiman

Riido Reiman (sündinud 19. veebruaril 1994) on eesti jalgpallur (väravavaht). 
Ta mängib Eesti klubis FC Kuressaare.
Koondisekarjäär.
Ta on kutsutud Eesti U19 koondisse, mis osaleb kodusel 2012. aasta U-19 Euroopa meistrivõistluste finaalturniiril .
Kevin Ingermann

Kevin Ingermann (sündinud 6. juulil 1993) on endine Eesti jalgpallur (kaitsja). 
Koondisekarjäär.
Ta mängis Eesti U-19 koondises, mis osales kodusel 2012. aasta U-19 Euroopa meistrivõistluste finaalturniiril .
Dopinguproov.
Aastal 2015 andis ta positiivse dopinguproovi. 
Kriminaalkaristus.
13. jaanuaril 2025 mõistis maakohus Ingermannile liitkaristuseks neli aastat vangistust, mida vähendati kolmandiku võrra. Kahe aasta ja kaheksa kuu pikkuse vangistuse alguseks loeti tema eelneva aasta augustis kinnipidamise aega. Süüdistuse kohaselt peksis Viru vanglas viibides ja ka vabaduses viibides mitut isikut. Hilisemat apellatsiooni ringkonnakohtus ei rahuldatud.
Martin Kase

Martin Kase (sündinud 2. septembril 1993 Jõelähtme vallas) on Eesti jalgpallur (kaitsja). Ta mängib Eesti Meistriliiga klubis Paide Linnameeskond.
Koondisekarjäär.
Ta oli kutsutud Eesti U19-koondisse, mis osales kodusel 2012. aasta U19 Euroopa meistrivõistluste finaalturniiril .
Johannes Kukebal

Johannes Kukebal (sündinud 19. juulil 1993) on eesti jalgpallur (kaitsja). 
Ta mängib Eesti klubis JK Tallinna Kalev.
Koondisekarjäär.
Ta kutsuti Eesti U19 koondisse, mis osales kodusel 2012. aasta U19 Euroopa meistrivõistluste finaalturniiril . Mängija osales kõigis kolmes alagrupimängus, kus nii Portugali, Kreeka kui ka Hispaania vastu sai kirja täismängud.
Mikk Metsa

Mikk Metsa (sündinud 19. märtsil 1993) on endine eesti jalgpallur. 
Ta mängis viimati Eesti klubis Viljandi JK Tulevik.
Koondisekarjäär.
Ta on kutsutud Eesti U19 koondisse, mis osaleb kodusel 2012. aasta U-19 Euroopa meistrivõistluste finaalturniiril .
Märten Pajunurm

Märten Pajunurm (sündinud 29. aprillil 1993) on eesti jalgpallur (kaitsja). 
Ta mängib Eesti klubis FC Kuressaare. Tuntud oma väravatähistamiste poolest.
Koondisekarjäär.
Ta oli kutsutud Eesti U19-koondisse, mis osales kodusel 2012. aasta U-19 Euroopa meistrivõistluste finaalturniiril.
Artur Pikk

Artur Pikk (sündinud 5. märtsil 1993 Tartus) on Eesti jalgpallur (kaitsja). Ta mängib Poola esiliiga klubis Miedź Legnica.
Klubikarjäär.
Pikk veetis laenulepingu alusel Tartu Tammekas poolteist aastat, mille jooksul mängis Tammeka meeskonnas 39 liigamängu. 
Koondisekarjäär.
Ta kuulus Eesti U19-koondisse, mis osales kodusel 2012. aasta U19 Euroopa meistrivõistluste finaalturniiril.
Eesti täiskasvanute koondises mängis ta esimest korda 7. juunil 2014 Tadžikistani vastu. Ta pääses väljakule kohtumise 93. mänguminutil. Esimese värava rahvuskoondises lõi ta 11. novembril 2015 sõprusmängus Gruusiaga.
Karjääri statistika.
Klubi.
"Uuendatud seisuga 22. november 2017"
Koondis.
"Uuendatud seisuga 9. juuni 2018"
Henry M. Sheffer

Henry Maurice Sheffer (1. september 1882 – 17. märts 1964) oli USA loogik.
Sheffer sündis Lääne-Ukrainas Poola juudi perekonnas. Immigreerus 1892. aastal vanemate ja kuue õe-vennaga Ameerika Ühendriikidesse. Ta on õppinud Bostoni ladina koolis. Õppis Josiah Royce'i käe all loogikat ning lõpetas 1905 Harvardi Ülikooli. 1907. aastal sai Sheffer magistrikraadi ja 1908. aastal doktorikraadi. Olles mõnda aega töötanud Harvardis, reisis Henry stipendiumiga Euroopasse. Pärast USA-sse naasmist töötas mitmes haridusasutuses, veetes aasta nii Washingtoni Ülikoolis, Cornelli ülikoolis, Minnesota Ülikoolis, Missouri Ülikoolis kui ka New Yorgi linnakolledžis. 1916. aastal naasis ta Harvardi ja töötas sealses filosoofiaosakonnas kuni pensionile minekuni 1952.
Scanlan (2000) uurib Shefferi elu ja tööd.
Sheffer tõestas 1913. aastal, et kõik Boole'i algebra tehted võib defineerida tehte NAND abil ning samuti tehte NOR abil. Ka lausearvutuse tehted võib formuleerida ühe tehtega, kas tõeväärtustabeli NAND väravaga, mida tavaliselt sümboliseerib püstne joon ehk Shefferi kriips, või NOR värav (tavaliselt püstne nool või pistoda sümbol). Charles Peirce tegi 1880 samad avastused, aga tema töö avaldati alles 1933. aastal. Sheffer on teinud mitmed aksioomid, kus ainus tehe on tema enda kriips.
Sheffer tuli välja Shefferi kriipsuga 1913. aastal; see kogus tuntust, kui seda kasutati 1925 Whiteheadi ja Russelli teoses "Principia Mathematica". Shefferi avastus sai tugevat tunnustust Bertrand Russellilt, kes kasutas seda oma loogika lihtsustamiseks "Principia Mathematica" teises väljaandes. Seetõttu on Sheffer üsna müstiline mees loogikutele – eriti kuna Sheffer ei avaldanud eriti teoseid oma tööea jooksul, ei avaldanud sellest meetodist üksikasju, ning kirjeldas seda ainult mimeograafilistes märkmetes ja avaldas vaid lühikokkuvõtte. W. V. Quine'i "Mathematical Logic" kasutab samuti Shefferi kriipsu.
Shefferi tehe on ükskõik milline samafunktsionaalne tehe loogikasüsteemis: sellega saab väljendada kõiki teisi tehteid. Neid on ka kvantifitseerivas ja modaalses loogikas. Sheffer oli pühendunud matemaatilise loogika õppejõud. Talle meeldis õpetada väikseid klasse ja ta ei sallinud audiitoreid. Võõrastel käskis Sheffer oma klassist lahkuda, isegi kui need olid tema kolleegid või tähtsad Harvardi külalised. Sheffer oli vaevu poolteist meetrit pikk: ta oli märkimisväärselt nutikas ja elujõuline, kuid ka närviline ja ärrituv. Kuigi ta meeldis paljudele, oli ta üsna üksik. Teda mäletatakse teravmeelsuse poolest: "Vanad professorid ei sure, neist saavad emeriidid." Shefferile omistatakse termin "Boole'i algebra".
Sheffer oli lühikest aega abielus ja elas suurema osa oma hilisemast elust väikestes hotellitubades koos oma loogikaraamatute ja tohutu hulga paberilipikatega, kuhu ta oma mõtteid kirja pani. Sheffer kannatas aga viimasel paarikümnel eluaastal tugeva depressiooni käes.
Bert Klemmer

Bert Klemmer (sündinud 15. oktoobril 1993) on endine eesti jalgpallur (kaitsja). 
Koondisekarjäär.
Ta kutsuti Eesti U19 koondisse, mis osales kodusel 2012. aasta U19 Euroopa meistrivõistluste finaalturniiril.
Brent Lepistu

Brent Lepistu (sündinud 26. märtsil 1993 Tallinnas) on eesti jalgpallur (poolkaitsja). Ta mängib Eesti Meistriliiga klubis FCI Levadia.
Mängijakarjäär.
Kristiansund.
20. detsembril 2017 sõlmis Lepistu 2,5-aastase lepingu Norra kõrgklubiga Kristansund BK.
Koondisekarjäär.
Lepistu kuulus Eesti U19 koondisse, mis osales kodusel 2012. aasta U-19 Euroopa meistrivõistluste finaalturniiril.
A-koondises debüüdi tegi Lepistu 27. detsembril 2014 sõpruskohtumises Katari vastu. Samas mängus tegid oma debüüdi veel Vladimir Avilov ja Andreas Raudsepp.
Karjääri statistika.
Klubi.
"Uuendatud seisuga 22. november 2017"
Koondis.
"Uuendatud seisuga 9. juuni 2018"
Isiklikku.
Tema elukaaslane on tennisist Anett Kontaveit; septembris 2024 sündis neile poeg.
Nikita Martõnov

Nikita Martõnov (sündinud 4. septembril 1993) on eesti jalgpallur (poolkaitsja). 
Ta mängib Eesti klubis Tallinna FC Levadia.
Koondisekarjäär.
Ta kuulus Eesti U-19 koondisse, mis osales kodusel 2012. aasta U19 Euroopa meistrivõistluste finaalturniiril .
Andreas Raudsepp

Andreas Raudsepp (sündinud 13. detsembril 1993 Rakveres) on Eesti jalgpallur (poolkaitsja). Ta mängib Eesti Premium liiga klubis Nõmme Kalju.
Koondisekarjäär.
Ta kuulus Eesti U19 koondisse, mis osales kodusel 2012. aasta U19 Euroopa meistrivõistluste finaalturniiril .
A-koondise debüüdi tegi Raudsepp 27. detsembril 2014 sõpruskohtumises Katari vastu. Samas mängus tegid oma debüüdi veel Brent Lepistu ja Vladimir Avilov.
Karjääri statistika.
Klubi.
"Uuendatud seisuga 22. november 2017"
Koondis.
"Uuendatud seisuga 22. november 2017"
Roman Sobtšenko

Roman Sobtšenko (sündinud 25. jaanuaril 1994 Püssis) on Eesti jalgpallur (poolkaitsja).
Ta mängib Eesti Meistriliiga klubis JK Narva Trans.
Juri Gavrilov

Juri Gavrilov (sündinud 11. mail 1993) on eesti jalgpallur (poolkaitsja). 
Ta mängib Eesti klubis JK Tallinna Kalev.
Koondisekarjäär.
Ta mängis Eesti U19-koondises, mis osales kodusel 2012. aasta U19 Euroopa meistrivõistluste finaalturniiril , kus ta pääses Portugali ja Kreeka vastu mängitud mängu vahetusest.
Priit Rebane

Priit Rebane (24. august 1937 Pilistvere – 28. oktoober 2022) oli eesti vaimulik USA-s.
1944. aastal põgenes perekond Saksamaale, kust 1950. aastal siirduti Ameerika Ühendriikidesse. 
Rebane lõpetas 1956. aastal South Philadelphia High Schooli. 1960. aastal lõpetas ta Muhlenbergi kolledži () Bachelor of Arts astmega ja 1963. aastal Philadelphia luterliku teoloogilise seminari () Master of Divinity astmega. 1982. aastal kaitses ta Pittsburghi teoloogilises seminaris teoloogiadoktori väitekirja. Ordineeriti 1963. aastal õpetajaks.
Ta teenis 40 aastat ELCA (Evangelical Lutheran Church in America) kogudusi. Ta on olnud pastor St. Petersburgi, Clearwateri ja Seminole luterlikes kirikutes. 2006. aastast oli ta Paradise Islandi Püha Trööstija luterliku kiriku õpetaja ja teenis ühtlasi Kesk-Florida kogudust.
Isiklikku.
Tema isa Hans Rebane oli Eestis Jõhvi Mihkli koguduse õpetaja ja vanaisa praost Bernhard Steinberg oli Pilistvere Andrease koguduse õpetaja. Onu Juhan Suurkivi oli Lõuna-Florida Pauluse koguduse ja Kesk-Florida koguduse õpetaja.
Luther (seriaal)

"Luther" on Suurbritannia psühholoogiline krimidraama. 
Telesarja nimitegelast, Londoni politsei vaneminspektorit John Lutherit kehastab Idris Elba. Sarja kuuest osast koosnev esimene hooaeg esilinastus telekanalil BBC One 2010. aasta 4. maist kuni 8. juunini. Neljast osast koosnev teine hooaeg jõudis vaatajateni 2011. aasta suvel. Sarja kolmas, samuti neljaosaline hooaeg oli ekraanidel 2.–23. juulini 2013. Sarja neljanda, kaheosalise hooaja võtted toimusid 2015. aasta aprillis-märtsis. Kaheosalise neljanda hooaja esimene osa oli ekraanidel 2015. aasta 15. detsembril, teine osa 22. detsembril. Neljaosaline viies hooaeg linastus 1.–4. jaanuaril 2019.
Idris Elba võitis 2012. aastal selle osatäitmise eest parima lühisarja või telefilmi meesnäitleja kategoorias Kuldgloobuse.
Jadowniki

Jadowniki on küla Poolas Väike-Poola vojevoodkonnas Brzesko maakonnas Brzesko vallas. 
Küla asub 55 km kaugusel Krakówist ja 27 km kaugusel Tarnówst. Külas elab 5014 (2009) inimest.
Nora Ephron

Nora Ephron (19. mai 1941 – 26. juuni 2012) oli USA filmilavastaja ja stsenarist.
Ta on kirjutanud stsenaariumid ja lavastanud filmid "Sulle on sõnum", "Kui Harry kohtas Sallyt", "Unetus Seattle'is", "Mu kallis nõiamoor" ja "Julie &amp; Julia".
Nora Ephron oli kolm korda abielus. Tema teine abikaasa oli ajakirjanik Carl Bernstein, üks Watergate'i skandaali paljastajaid. Neil sündis kaks last. Paari lahutusest sündis 1986. aastal linastunud film "Heartburn", mille peaosades mängisid Jack Nicholson ja Meryl Streep. Tema kolmas ja viimane abielu stsenarist Nicholas Pileggiga kestis üle 20 aasta, naise surmani.
Tunnustus.
Auhinnad.
Briti Akadeemia auhind
Nominatsioonid.
Oscari
Briti Akadeemia auhinna
2012. aasta U19 Euroopa meistrivõistlused jalgpallis

2012. aasta U19 Euroopa meistrivõistlused jalgpallis on 61. UEFA U19 Euroopa meistrivõistlused jalgpallis (üheteistkümnes alates ajast, kui võistlusi korraldatakse alla 19-aastastele). Võistlused toimusid Eestis 3.–15. juulini 2012. Valitsev meister oli Hispaania, kes ka võitis. Turniir oli ka 2013 FIFA U-20 MM valikturniiriks, kuhu pääsesid kuus meeskonda Euroopast.
Turniiril said osaleda mängijad, kes olid sündinud pärast 1. jaanuari 1993.
Kvalifikatsioon.
Kvalifikatsioon finaalturniirile pääsu eest mängiti kahes etapis:
Meistrivõistluste viimane turniirile eelnes kaks etappi: valikturniiri voor ja eliit valikturniiri voor. Nende voorude jooksul selgitasid 51 rahvuskoondist välja seitse meeskonda kes liituks juba kvalifitseerunud võõrustaja Eestiga.
Valikturniir mängiti ajavahemikus 21. september kuni 16. september 2011. Liechtenstein ei võtnud osa ning Inglismaa, Prantsusmaa ja Hispaania said pääsu eliitvooru ning ülejäänud 48 meeskonda jagunesid 12 alagruppi, kus igas alagrupis oli neli meeskonda, iga alagrupp oli nagu mini-turniir, kus võõrustajaks oli üks alagrupi meeskondadest. Kui kõik mängud olid mängitud, pääsesid 12 alagrupi võitjad ja 12 grupi 2. koha meeskonda edasi eliitvooru. Peale 24 võitja ja 2. koha meeskonna pääses edasi ka parim kolmanda koha meeskond.
Järelejäänud 28 meeskonda jagunesid 7 alagruppi, kus igas alagrupis oli neli meeskonda ja toimusid järjekordsed miniturniirid. 7 alagrupi võitjat kvalifitseerusid finaalturniirile.
Mängu kohtunikud.
UEFA nimetas kuus kohtunikku ja kaheksa abikohtunikku turniiri tarbeks 18. juunil 2012, kõik kes on noored ja tulevased tippkohtunikud Euroopas. Lisaks valiti kaks Eesti kohtunikku neljandaks kohtunikuks alagrupi mängudele. 
Alagrupi faas.
Loos toimus Tallinnas 6. juunil 2012. 
Iga alagrupi võitja ja teise koha meeskond pääseb edasi poolfinaali. Iga alagrupi kolm parimat tagavad ka pääsu 2013. aasta U20 maailmameistrivõistlustele.
Kui kaks või rohkem meeskonda on alagrupis võrdse arvu punktidega, siis võetakse kasutusele järgmised kriteeriumid, et selgitada välja paremusjärjestus.
Lisaks, kui kahel meeskonnal on sama arv punkte ja sama arv löödud ja sisse lastud väravaid mängisid oma viimase alagrupi mängu omavahel ja on ikka veel võrdsed peale seda mängu, siis nende lõpliku asetuse määrab penaltiseeria ja mitte kasutades eelpool mainitud kriteeriumeid. See protseduur tuleb kasutusele ainult siis kui meeskondade paremusjärjestus on vaja välja selgitada, et määrata alagrupi võitja ja 2. koha meeskond.
"Kõik ajad on Ida-Euroopa suveaeg (GMT+3)"
Sami Khedira

Sami Khedira (sündinud 4. aprillil 1987 Stuttgardis) on Saksamaa jalgpallur, poolkaitsja. Khedira mängib Saksamaa jalgpallikoondises ja Itaalia kõrgliiga klubis Juventus. Varem on ta mänginud VfB Stuttgardis ja Madridi Realis.
Koondisekarjäär.
2009. aasta Euroopa U-21 meistrivõistlustel oli Khedira Saksamaa noortekoondise kapten. Saksamaa alistas finaalis Inglismaa eakaaslased ja tuli Euroopa meistriks.
Debüüdi Saksamaa rahvuskoondises tegi ta 5. septembril 2009 sõprusmängus Lõuna-Aafrika Vabariigi vastu.
Ta kuulus Saksamaa koondisse 2010. aasta maailmameistrivõistlustel. Ta vahetas välja keskpoolkaitsja kohal vigastatud Michael Ballacki, tehes kaasa kõigis seitsmes mängu. 10. juulil toimunud kolmanda koha mängus Uruguay vastu lõi ta mängu viimase värava, kindlustades Saksamaale 3:2 võidu.
2012. aasta Euroopa meistrivõistlustel tegi ta kaasa kõik kohtumised kuni poolfinaalini algusest lõpuni. 22. juunil toimunud veerandfinaalimängus lõi ta värava Kreeka vastu. Khedira valiti turniiri sümboolsesse koosseisu.
2014. aasta maailmameistrivõistlustel tegi ta kaasa kõigis kohtumistes peale viimase alagrupimängu ja finaali, millest ta jäi vigastuse tõttu eemale. 8. juulil toimunud poolfinaalmängus lõi ta värava Brasiilia vastu. Finaalis alistas Saksamaa Argentina ja tuli maailmameistriks.
2016. aasta Euroopa meistrivõistlustel tegi Khedira kaasa kõigis kohtumistes peale poolfinaali, kus ta vigastuse tõttu mängu alguses välja vahetati. Saksamaa kaotas poolfinaali Prantsusmaale 0:2.
Isiklikku.
Sami Khedira isa on pärit Tuneesiast.
Kumari lee

Kumari lee on põhja-lõunasuunaline liivane madal (leetseljak) Väinameres Kumari laiust lõunas.
Kaartidel võib kohata nimetusi Kumari riff ja Kumaruriff (vene kaartidel "риф Кумару").
Kumari lee algab Kumari laiu ja Sipelgarahu rannikult ja ulatub lõunas peaaegu Muhu saareni, mis teeb kogupikkuseks ligikaudu 7 meremiili.
Leetseljaku laius on 0,5...1 meremiili.
Vee sügavus on Kumari leel valdavalt 2–4 m, madalaim koht 2007. aasta lootsiraamatu andmetel (58°44,1'N 023°19,3'E) on 1,7 m.
Peamine Muhu väina laevatee läheb tänapäeval lääne poolt, varem sõjalisel otstarbel kasutusel olnud Kumari kanal kulges leetseljakust ida poolt. Laevade madalikule sattumise vältimiseks on laevatee Kumari lee poolses otsas Raugi vasaku külje poi ja Kesse vasaku külje poi. Laevateest teisel pool asuvad Raugi madal ja Kompassi madal. Kaldal asuvatest meremärkidest on olulised Raugi ülemine ja alumine ning Kesse ülemine ja alumine tulepaak.
Kumari madal asub Kumari laiust lääne pool.
Traveling Wilburys

Traveling Wilburys (vahetevahel lühendati nime ka Wilburys) oli inglise-ameerika ansambel, mille moodustasid Bob Dylan, George Harrison, Jeff Lynne, Roy Orbison ja Tom Petty. Kaasa lõi ka trummar Jim Keltner. Ansambel avaldas kaks albumit "Traveling Wilburys Vol. 1" (1988) ja "Traveling Wilburys Vol. 3" (1990), kuigi Orbison suri enne teise albumi valmimist. Teise albumi numbriks pandi meelega "3". Seetõttu polnud aga ka mingi ime, et ilmus ka "bootleg"-album, millel nimeks "Vol. 2". Samuti eksisteerivad "bootleg"-plaadid "Vol. 4" ja "Vol. 4½".
Koosseis.
Trummar Jim Keltneri nime pole mainitud ei esimese ega teise plaadi koosseisus, kuid ta on nähtav mõlema plaadi kõikides videotes. Mõlemal albumil mängib saksofoni Jim Horn. Loos "She's My Baby" (Volume 3) mängis kitarri Gary Moore.
Idris Elba

Idrissa Akuna Elba (esinejanimega Idris Elba; sündinud 6. septembril 1972) on inglise näitleja, kes on mänginud peaosi nii briti kui ka ameerika lava- ja ekraaniteostes. Ta on ka R&amp;B laulja, räppar ja produtsent. 
Osatäitmine alates 2010. aastast telekanalis BBC One esilinastunud telesarjas "Luther", kus Elba kehastab nimitegelast, vanemuurija John Lutherit, tõi talle 2012. aastal Kuldgloobuse parima lühisarja või telefilmi meesnäitleja kategoorias ning 2016. aastal Ekraaninäitlejate Gildi auhinna. Kokku tehti seda seriaali viie hooaja jooksul 20 osa.
Ajakiri Time arvas ta 2016. aastal saja maailma mõjukaima isiku nimekirja. Ajakiri People valis Elba 2018. aastal seksikaimaks meheks. 
Isiklikku.
2012. aasta seisuga on Elba vallaline. Aastatel 1997–2001 oli ta abielus Dormowa Shermaniga, Libeeriast pärit näitleja, kirjaniku ja baleriiniga. Paaril sündis 2002. aastal tütar Isan. Elba veedab palju aega Londonis ja New Yorgis, kuid tal on eluase ka USA-s Atlanta osariigis, mis võimaldab tal tegelda tütrega.
Delikaatsed isikuandmed

Delikaatsed isikuandmed olid 14. jaanuarini 2019 kehtinud isikuandmete kaitse seaduse järgi isikuandmed, mille avalikustamine võis inimest ohustada või põhjustada tema diskrimineerimist ning mille kogumisele ja töötlemisele olid seetõttu isikuandmete kaitse seadusega kehtestatud eriti ranged piirangud.
Delikaatsed isikuandmed olid
Avaliku teabe seadus

Avaliku teabe seaduse (lühend AvTS) eesmärk on tagada üldiseks kasutamiseks mõeldud teabele avalikkuse ja igaühe juurdepääsu võimalus, lähtudes demokraatliku ja sotsiaalse õigusriigi ning avatud ühiskonna põhimõtetest, ning luua võimalused avalikkuse kontrolliks avalike ülesannete täitmise üle.
Seadust ei kohaldata:.
Avaliku teabe seaduse üle teostab järelevalvet Andmekaitse Inspektsioon.
Saturni tänav

Saturni tänav on tänav Tallinnas Kesklinna linnaosas Uue Maailma asumis. 
Tänav algab Koidu tänavalt, ristub Aasa tänavaga ja kulgeb ida-läänesuunaliselt kuni Tehnika tänavani. Saturni tänav on ligikaudu 200 meetri pikkune. Tänav on hoonestatud kahekorruseliste majadega.
Praeguse nime sai Saturni tänav 25. septembril 1959. Enne seda oli tänava nimi alates 13. novembrist 1929 Päikese tänav.
Saue tänav

 
Saue tänav on tänav Tallinnas Põhja-Tallinna linnaosas Pelgulinna asumis. Tänav algab Rohu tänavalt ja kulgeb kirde-edela suunas kuni Ristiku tänavani. Saue tänav on ligikaudu 240 meetri pikkune. 
Praeguse nime sai Saue tänav 18. septembril 1929. Enne seda oli see maaomaniku nime järgi alates 1921. aastast Lau tänav või Lao tänav. Tänav on saanud nime sealsete saviaukude (sau – puhas savi) järgi.
Batemans Bay

Batemans Bay on linn Austraalias Uus-Lõuna-Walesis Eurobodalla Shire'i omavalitsuses.
Asub Vaikse ookeani Tasmani mere ääres Clyde Riveri suudmes 151 km kaugusel Canberrast.
Linn on asutatud 1886. 2006. aastal oli elanike arv 10 845.
Tatsuno

Tatsuno on linn Jaapanis Hyōgo prefektuuris. Asub Seto kaldal.
Linn moodustati 1951. 2005. aastal liideti Tatsunoga Mitsu, Shingū ja Ibogawa linn.
Täilised

Täilised ("Anoplura") on putukate klassi kuuluv selts. 
Maailmas on täilisi ligikaudu 500 liiki. Eestis on teada umbes 20 liiki. 
Täilised on 0,4–6 mm pikkused imetajate välisparasiidid. Täimune nimetatakse tingudeks ehk saerdeteks (ainsus: saere).
Nüüdisajal käsitletakse täilisi ka alamseltsina ning nad moodustavad koos väivilistega ("Mallophaga") seltsi "Phthiraptera".
Väivilised

Väivilised ("Mallophaga") on selts putukaid.
Maailmas on väivilisi umbes 3000 liiki. Eestist on teada 10 liiki, kuid arvatavasti on neid Eestis kuni 250 liiki.
Klassifikatsioon.
Vahel liidetakse väivilised ja täilised ühte seltsi kokku – "Phthiraptera".
Väiviliste seltsi kuuluvad järgmised alamseltsid:
Yabu

Yabu on linn Jaapanis Hyōgo prefektuuris. 
Linn moodustati 2004. aastal Sekinomiya, Oya, Yabu ja Yoka linnade liitmise teel.
Idapataljonid

Idapataljonid (saksa "Ost-Bataillone") olid Teise maailmasõja ajal Wehrmachti Idaväeosade koosseisus moodustatud väeüksused.
Idapataljonidesse värvati mehi rahvus- või religioonipõhiselt nii sunniviisiliselt kui ka vabatahtlikkuse alusel. Paljud nendest koguti kokku sõjavangide hulgast. Pataljonide ohvitseride (üle poole) ja allohvitseride (ligi kolmandik) hulka kuulusid ka Saksa ohvitserid.
Idapataljonid asusid sageli rindejoonest eemal ja neid kasutati näiteks rannakaitses ja partisanide vastastes operatsioonides. Vangilangenud idapataljonide liikmeid ootas sageli mahalaskmine või karmid tingimused vangilaagrites.
Rahvuspõhiste idapataljonide alusel moodustati idaleegione (mitte segi ajada SS-leegionidega) – Turkestani Leegion, Kaukaasia-muhameedlaste Leegion (hilisem Aserbaidžaani Leegion), Gruusia Leegion, Armeenia Leegion ja Volga-Tatari Leegion. Idaleegionid ei osalenud lahingutegevuses kunagi terviküksusena – nende põhifunktsiooniks oli üksikpataljonide koosseisude väljaõpe, varustamine ja langenute asendamine.
Idapataljonide ja kompanii moodustamine Eestis.
23. oktoobril 1942 lõppes 1941. aasta sügisel moodustatud julgestusgruppide vabatahtlike aastane teenistusleping ning umbes pooltest Saksa sõjaväe teenistusse jäänud julgestusgruppide vabatahtlikest moodustati 3 idapataljoni ja 1 idakompanii:
Politseiakadeemia seiklused

"Politseiakadeemia" ("Police Academy: The Animated Series", 1988–1989) on USA joonissari.
Selle tootsid Warner Bros. ja Ruby Spears. 
Sarjal on 65 osa.
Maisi tänav

Maisi tänav on tänav Tallinnas Põhja-Tallinna linnaosas Pelgulinna asumis. Tänav algab Ristiku tänavalt, ristub Aru tänavaga ja ulatub kuni Sõle tänavani. Maisi tänav on idakirde-lääneedelasuunaline ja ligikaudu 370 meetri pikkune.
Hoonestus.
1920. aastail ehitati Tallinna Linnavalitsuse eestvõttel mitmeid munitsipaalmajade gruppe, sealhulgas linnaarhitekt Herbert Johansoni projekteeritud traditsionalistlike hoonetega Pelgulinnas. Sama projekti oli kasutatud varem Tallinna keskhaigla töötajate elamute Herne tänaval ja Auna tänav 3, 5, 7 hoonete rajamisel.
Tänava nimi.
Praeguse Maisi tänava nimi oli alates 14. jaanuarist 1925 Nurme tänav. Kordumise vältimiseks pandi 25. septembril 1959 tänavale uueks nimeks Kilgi tänav. Seejärel sai tänav 22. aprillil 1960 lähikonnas asunud kõrsviljanimeliste tänavate eeskujul nimeks Maisi tänav.
Jussi

Jussi on soome mehenimi.
See on ka Juhani hüüdnimi.
2012. aasta seisuga on Soomes Jussi nimi elanike registrisse kantud 24 527 korral.
Päikese tänav

Päikese tänav on tänav mitmetes Eesti asulates.
Zoltán Kővágó

Zoltán Kővágó (sündinud 10. aprillil 1979 Szolnokis) on Ungari kettaheitja.
Tema isiklik rekord on 69,95 m (25. juunil 2006 Salon-de-Provence'is).
2004. aasta suveolümpiamängudel Ateenas võitis ta hõbemedali tulemusega 67,04 m.
Kővágó on 8-kordne Ungari meister.
Õllemeistri tänav

Õllemeistri tänav on umbtänav Tartus Ihaste linnaosas.
Tänav algab Kasesalu tänava ja Koidutähe tänava ristumiskohast ning on umbes 140 meetri pikkune.
Seregélyes

Seregélyes on suurvald Ungaris Fejéri komitaadis.
Valla pindala on 78,19 km².
2010. aastal oli valla elanike arv 4639.
Rahvastiku tihedus oli 59,33 in/km².
Aastatel 1994–2012 kuulus Seregélyes Aba väikepiirkonda.
Jenő

Jenő on küla ja vald Ungaris Fejéri komitaadis.
Valla pindala on 5,56 km².
2010. aastal oli valla elanike arv 1354.
2012. aastani kuulus vald Székesfehérvári väikepiirkonda.
Fehérvárcsurgó

Fehérvárcsurgó on küla ja vald Ungaris Fejéri komitaadis.
Valla pindala on 29,64 km².
2010. aastal oli valla elanike arv 1905.
2012. aastani kuulus vald Móri väikepiirkonda.
Söréd

Söréd on küla ja vald Ungaris Fejéri komitaadis.
Valla pindala on 6,25 km².
2010. aastal oli valla elanike arv 491.
2012. aastani kuulus vald Móri väikepiirkonda.
Alap

Alap on küla ja vald Ungaris Fejéri komitaadis.
Valla pindala on 48,29 km².
2010. aastal oli valla elanike arv 1983.
2012. aastani kuulus vald Sárbogárdi väikepiirkonda.
Isztimér

Isztimér (saksa "Ißzimmer") on küla ja vald Ungaris Fejéri komitaadis.
Valla pindala on 53,88 km².
2010. aastal oli valla elanike arv 967.
2012. aastani kuulus vald Móri väikepiirkonda.
Aarde tänav

Aarde tänav on tänav Tallinnas Põhja-Tallinna linnaosas Pelgulinna asumis. Tänav algab Vaniku tänavalt ja kulgeb enam-vähem kagu-loodesuunaliselt kuni Kolde puiesteeni. Aarde tänav on hoonestatud 1930. aastatel tüüpprojektide järgi ehitatud eramutega. Tänav on ligikaudu 250 meetri pikkune.
Aarde tänav sai nime 27. augustil 1930.
Sukoró

Sukoró on küla ja vald Ungaris Fejéri komitaadis Gárdonyi kreisis.
Valla pindala on 16,27 km².
2010. aastal oli valla elanike arv 1212.
2012. aastani kuulus vald Gárdonyi väikepiirkonda.
Kápolnásnyék

Kápolnásnyék on küla ja vald Ungaris Fejéri komitaadis Gárdonyi kreisis.
Valla pindala on 41,50 km².
2010. aastal oli valla elanike arv 3525.
2012. aastani kuulus vald Gárdonyi väikepiirkonda.
Kõrre tänav

Kõrre tänav on tänav Tallinnas Põhja-Tallinna linnaosas Pelgulinna asumis. 
Tänav algab Ristiku tänavalt ja ulatub kuni Heina tänavani. 
Kõrre tänav on ligikaudu 250 meetri pikkune. Tänavat ääristavad alguses Herbert Johansoni ja Eugen Habermanni 1922.–1926. aastal projekteeritud Oma Kolde ridaelamud, seejärel pärast Teist maailmasõda ehitatud eramud.
Kõrre tänav sai nime 29. septembril 1926.
Asta Lott

Asta Lott (1. märts 1927 Kabala vald – 12. jaanuar 1979 Tallinn) oli eesti näitleja.
Ta lõpetas aastal 1945 Tallinna Õpetajate Seminari ja 1953. aastal GITIS-e eesti stuudio.
Ta töötas aastatel 1953–1970 näitlejana Draamateatris, hiljem raamatukogus.
Osi.
Nadja (Gorki Vaenlased, 1946)
Raka (Nušici Proua minister, 1948)
Teele (Lutsu ja Hans Luige Kevade, 1954, Lutsu ja Särevi Suvi, 1960, ja Tootsi pulm, 1961)
Asta (Jakobsoni Kaotatud paradiis, 1954)
Iras (Shakespeare’i Antonius ja Kleopatra, 1955)
Galja (Rozovi Õnn kaasa, 1955)
Liisi (Tammsaare ja Särevi Vargamäe, 1958 ja 1966)
Ingrid (Ibseni Peer Gynt, 1962)
Rita (Rozovi Pulmapäeval, 1964)
Anne-Liis (Ranneti Karikas ja madu, 1965)
Liidia Belova (Rozovi Vilistlased, 1967)
Liisi (Kitzbergi Kosjasõit, 1969)
3. ema (Kallase Mare ja ta poeg, 1970)
Isiklikku.
Ta oli aastail 1951–1966 abielus Ervin Abeliga. Nende tütar on kunstiajaloolane Tiina Abel. 
Tema õde oli Salme Lott.
Tapa väljaõppekeskus

Tapa väljaõppekeskus (pika nimetusega "Lahingutoetuse väljaõppekeskus Tapa väljaõppekeskus", lühend "LtVÕK Tapa VÕK") oli kaitseväe struktuuriüksus aastatel 2004–2008.
Plaanid.
Tapale suurema õppekeskuse loomist kavandati ja arutati kaitseväes juba aastatuhande vahetusest alates. Tapale oli algse plaani kohaselt kavas kokku tuua mitmed erinevad pataljonid üle kogu Eesti. Selleks plaaniti ehitada ka täiesti uus linnak. Aja jooksul plaanide mahtu (sealhulgas ümberpaigutatavate pataljonide arvu) siiski vähendati. 
Aastatuhande algul paiknesid Tapal vanas vene pioneerivägede Paide mnt äärses õppelinnakus Suurtükiväegrupp, Tallinnas asunud Õhutõrjedivisjoni 1 õppepatarei ning Kaitseväe keskpolügooni büroo.
Formeerimine.
Tapa väljaõppekeskus formeeriti 1. jaanuaril 2004 suurtükiväegrupist, pioneeripataljonist, õhutõrjedivisjonist ja kaitseväe keskpolügoonist. Väljaõppekeskus oli maaväe ülema vahetus alluvuses. Tapale suurema väljaõppekeskuse loomise üldeesmärgiks oli halduskulude optimeerimine ja üksustele soodsamate väljaõppetingimuste tagamine. Selleks liideti väljaõppekeskuse koosseisu seni Tapa sõjaväelinnakus paiknenud Suurtükiväegrupp ja Kaitseväe keskpolügoon, koliti Tallinnast Tapale Õhutõrjedivisjon ning seni Tapal Suurtükiväegrupile allunud pioneerikool formeeriti omaette pioneeripataljoniks. Lisaks moodustati väljaõppekeskuse juurde eraldi staap ja tagalakeskus. Tapa väljaõppekeskuse ülemaks määrati kolonel Urmas Roosimägi ja staabiülemaks kapten Aivar Voronov. 
Tegevus ja areng.
Tapa Väljaõppekeskus oli taasiseseisvumise järgses Kaitseväes seni suurim moodustatud rahuaegne väeüksus, andes praktikas välja rügemendi mõõdu. Järgnenud aastail ehitati Tapal lennuvälja lähistel välja (seni olid lagedal valminud 1 kasarm ja söökla) nn Uus sõjaväelinnak, milles valmisid ühend-staabihoone, õppehoone erialakoolidele koos auditooriumiga, 2 riviplatsi ja raskerelvade hoiuhallid. Samuti ehitati juurde 2 uut kasarmut, toiduladu ja lõpuks ka sõdurikodu. Väljaõppekeksusele loodi oma eriline õiekujuline embleem ja annetati lipp. Rõhku pandi ühistele üritustele, kuid suuremaid ühiseid koostööõppusi toimus esialgu siiski vähe.
1. juulil 2008 arvati Tapa väljaõppekeskuse osad seoses kaitseväe reformist tingitud struktuurimuutusega formeeritud Kirde kaitseringkonna koosseisu.
Jüri Pino

Jüri Pino (3. juuli 1970 Tartu – 23. juuni 2019) oli eesti kirjanik ja ajakirjanik. 
Lõpetas 1988. aastal Tartu 3. Keskkooli ja 1993. aastal Tartu Ülikooli ajakirjanikuna. 
Jüri Pino töötas Päevalehes, Eesti Päevalehes (Stockholm), Rahva Hääles, Postimehes, Favoriidis, Õhtulehes, samuti reklaamibüroodes Zavod ja Idea. 
Raamatud: "Sigalahe suvi" koos Karl Martin Sinijärvega, "Kohatäide", "Sakuska", "Teise päeva toidud". 
Isiklikku.
Tema vanemad olid Nasta Pino ja Olev Anton. 
Tal sündis kolm last – Kati, Jüri ja Ode Liis.
Ta oli abielus Kaja Sepaga.
Helene Marie von Kügelgen

Helene Marie von Kügelgen (neiuna Helene Marie Zoege von Manteuffel; 5. detsember 1774 – 12. mai 1842 Ballenstadt) oli baltisaksa päritolu saksa kunstnik.
Ta alustas aastal 1798 kunstiõpinguid Gerhard von Kügelgeni käe all. 2. septembril 1800 abiellus temaga. Nende esimene tütar Maria suri; seejärel sündis veel kolm last: Wilhelm, Gerhard ja Adelheid. Perekond elas Dresdenis. Nende pojast Wilhelm von Kügelgenist (1802–1867) sai tuntud saksa portreemaalija.
Riia kreis

Riia kreis ehk Riia maakond (saksa keeles "Kreis Riga", läti keeles "Rīgas apriņķis", vene keeles "Рижский уезд") oli haldusüksus Üle-Väina hertsogkonnas (1566−1582), Rootsi Läänemereprovintside Liivimaa kindralkubermangus (1629−1721), Venemaa keisririigi Riia kubermangus (1721−1783), Riia asehaldurkonnas (1783−1796) ja Liivimaa kubermangus (aastast 1888; Riia-Volmari kaksikkreis 1796−1888), Läti Vabariigis (1918−1940), Läti NSV-s (1919, 1940−1941 ja 1944−1949) ja Läti kindralkomissariaadis (1941−1944).
Riia kreis piirnes kirdes Volmari kreisi, idas Võnnu kreisi, kagus Kuramaa kubermangu Jaunjelgava kreisi, kagus Bauska kreisi, loodes Dobele kreisi ja idas Tukumsi kreisiga.
Territoorium.
Rootsi aeg.
Rootsiaegses Riia kreisis olid järgmised kihelkonnad:
Riia kubermang.
Riia kubermangus kuulusid kreisi Riia linn, Riia lossi eeslinn, Riia linnasaras, ja järgmised kroonukihelkonnad:
1740. aastast jagati Riia kubermangu Riia kreis 2 maakohtu ja praostkonna osaks (saksa k. "Theil"): 
Riia asehaldurkond.
Riia asehaldurkonnas koosnes kreis järgmistest kihelkondadest:
Kuramaa hertsogiriigi hertsog Peter von Biron loovutas kaubanduslepingu alusel 1783. aastal maa-alad Daugava jõe läänekaldal Sloka järveni (Bolderāja, Dole, Olaine, Katlakalns) Venemaa keisririigile.
Liivimaa kubermang.
Kreisilinn oli Riia.
Kreisi kuulusid linnad: kubermangulinn Riia (saksa keeles "Riga"), Daugavgrīva ("Dünamünde") Sloka ("Schlock"), kaks sillakohtu piirkonda, Riia praostkond ja 25 kihelkonda:
Riia-Volmari kaksikkreis 1796−1888.
Pärast Katariina II surma tühistas tema poeg keiser Paul I 1796. aastal asehalduskorralduse. 1783. aastal Riia kreisi aladest omaette kreisiks eraldatud Volmari liideti nüüd taas Riiaga Riia-Volmari kaksikkreisiks. Selline korraldus kehtis 1888. aastani, mil Riia ja Volmari eraldati omaette maakondadeks.
Riia-Volmari kaksikkreisi sillakohturingkonnad.
Riia-Volmari kreisi kihelkonnad olid jaotatud kuueks sillakohtupiirkonnaks:
Riia kreis 1888−1920.
1888. aastal jagati senine kakskikkreis kaheks: Riia ja Volmari said omaette maakondadeks.
1909. aastal oli kreisis kihelkondi 26:
Kasesalu tänav

Kasesalu tänav on tänav Tartus Ihastes.
Tänav algab Hipodroomi tänava ja Talutare tänava ristumiskoha juurest väikeselt ringristmikult ning lõpeb Pääsusilma tänaval, linnapiiril, kust edasi kulgeb Kasesalu tee. Tänava pikkus linnas on 790 meetrit.
Pihlaka tänav (Tartu)

Pihlaka tänav on tänav Tartus Ropka linnaosas.
Tänav algab Aardla tänavalt, ristub Sireli, Kirsi ja Ploomi tänavaga ning lõpeb Aianduse tänaval.
Pihlaka tänav on 440 meetri pikkune.
Tallinna kreis

Tallinna kreis (saksa keeles "Der Revalsche Kreis", venepäraselt "Ревельский уезд") oli Tallinna asehalduskonna haldusüksus Põhja-Eestis aastatel 1783–1796.
Tallinna kreis moodustati Tallinna kubermangu Harju distrikti jagamisel kaheks kreisiks – üks keskusega Tallinnas ja teine keskusega Paldiskis.
Maakond piirnes läänes Paldiski kreisiga, idas Rakvere kreisiga, lõunas Paide kreisiga.
Tallinna kreisi haldusjaotus.
Pärast asehaldurkondade likvideerimist 1796. aastal taastati endine ühine Harju kreis.
Paldiski kreis

Paldiski kreis (saksa keeles "Der Baltischport(i)sche Kreis", vene keeles "Балтийский порт; Балтийско-Портский уезд") oli Tallinna asehalduskonna haldusüksus Põhja-Eestis aastatel 1783–1796.
Paldiski kreis moodustati Harjumaa jagamisel kaheks kreisiks – üks keskusega Paldiskis ja teine keskusega Tallinnas – ning kahe Läänemaa kihelkonna lisamisega.
Kreis piirnes läänes Haapsalu kreisi, idas Tallinna kreisi ja lõunas Riia asehaldurkonna Pärnu kreisiga.
Kiriklik jaotus.
Asehalduskorra kehtestamist (1784–1796) moodustati eraldi luteri kiriku praostkonnad Tallinna asehaldurkonna Põhja-Eestis igas kreisis:
Pärast asehaldurkondade likvideerimist 1796. aastal taastati endine ühine Harju kreis.
Mann (perekonnanimi)

Mann on saksa päritolu perekonnanimi. Selle tähendus on 'mees', 'inimene'.
Paide kreis

Paide ehk Järva kreis (saksa keeles "Kreis Jerwen"; vene keeles " Йервенский, Эрвенский уезд") oli Eestimaa kubermangu haldusüksus Kesk-Eestis aastatel 1796–1917.
Ajalooline Järvamaa oli asehalduskorra ajal, aastatel 1783–1796 Tallinna asehalduskonna Paide kreis (saksa keeles "Der Weissensteinsche Kreis", vene keeles "Вейсенштейнский уезд"), hiljem Järva kreis ja siis kreisilinna saksakeelse nime Weissenstein järgi "Der Weissensteinsche Kreis" ja "Вейсенштейнский уезд".
Paide kreis moodustati 3. juulist 1783, samal aastal sai oma linnaõigused tagasi ka Paide linn.
Venestamisajast kasutati ametlikes venekeelsetes dokumentides nimetust "Вейсенштейнский уезд" - Weissensteini maakond.
Paide kreis piirnes põhjas Eestimaa kubermangu Paldiski kreisi / Tallinna kreisiga ja Rakvere kreisiga, lõunas Liivimaa kubermang Tartu kreisi ja Pärnu kreisiga.
Järva kreisi haldusjaotus.
Paide ehk Järva kreis jaotus Ida-Järvamaa ja Lõuna-Järvamaaks, 19. sajandi alguses kaheks adrakohtupiirkonnaks, territooriumil asus 1 linn, 8 kirikukihelkonda
Kreisi maakonnalinn oli kreisilinn Paide ("Kreis-Stadt Weissenstein")
Järva kreisi kiriklik jaotus.
Kreisi territooriumil asusid järgmised 1627. aastal moodustatud Järva praostkonna kirikukihelkonnad: Ambla kihelkond, Järva-Madise kihelkond, Järva-Jaani kihelkond, Koeru kihelkond, Peetri kihelkond, Paide kihelkond, Anna kihelkond, Türi kihelkond.
Adrakohturingkonnad.
Enne adrakohtute likvideerimist 1888 tegutsesid Eestimaa kubermangus järgmised adrakohturingkonnad:
1889. aastal Eestimaa kubermangus teostatud kohtureformiga tegutses Paide kreisis Paide ülemtalurahvakohus (kohtu eesistuja Jossif Kaminski).
Taristu.
Paide kreisi läbis Balti raudtee ja kreisi Ambla kihelkonna Tapa alevikus asus Tapa raudteejaam, kust Tallinna–Narva raudteelt alates 1876. aastast hargnes ka Tapa–Tartu raudtee, mille tulemusel sai seni tagasihoidlikust Tapa jaamast oluline raudtee sõlmjaam.
Kreisiülemate loend.
"NB! Loend on mittetäielik"
Saunasaar

Saunasaar on jõesaar Põltsamaa linnas Põltsamaa jõel. 
Legendi järgi oli saarele ehitatud saun Venemaa keisrinna Katariina II jaoks. Saunasaarel paikneb Katariina sauna mälestuskivi.
Pärast teist maailmasõda ehitati sinna hoone Põltsamaa Jahimeeste Seltsile.
Alevi tänav (Tartu)

Alevi tänav (Eeslinna tänav, Vorstadtstraße) on tänav Tartus Karlova linnaosas.
Ta algab Võru tänavalt ja lõpeb Tähe tänaval ning ta on 620 meetrit pikk. 
Tänaval on kaks läbikäiku Nigula tänavaga.